**НА ВНИМАНИЕТО НА ЗЕМЕДЕЛСКИТЕ СТОПАНИ**

 **УВАЖАЕМИ ЗЕМЕДЕЛСКИ СТОПАНИ,**

Уведомяваме Ви, че Министерство на земеделието и храните стартира специализираните теренни проверки на физически блокове. Чрез тях ще бъдат обновени данните в Системата за идентификация на земеделските парцели (СИЗП) за кампания 2024 г. Целта е да се определят и актуализират границите на физическите блокове, както и техният начин на трайно ползване.

Съгласно заповед на министъра на земеделието и храните д-р Георги Тахов, Областните дирекции (ОД) „Земеделие” организират извършването на проверките. Те могат да се провеждат и без присъствието на земеделските стопани, когато не е бил осъществен контакт с него или когато, въпреки че е информиран, не присъства по време на проверката по график.

Списъците с физически блокове, определени за проверка на територията на община Габрово, индикативните графици за проверка, както и всяка друга информация от значение за провеждането на теренните проверки, са публикувани на интернет страницата на ОД „Земеделие” - Габрово, както и на информационните табла в ОД „Земеделие” - Габрово и общинска служба по земеделие - Габрово.

Предвижда се проверките на физическите блокове да приключат до 11 октомври 2024 г. Резултатите от събраните данни ще бъдат използвани за определяне на граници и начин на трайно ползване на физическите блокове за кампания 2024, включително и наличие на елементи на ландшафта.